
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 
2010 M. GRUODŽIO 27 D. ĮSAKYMO NR. V-1131 „DĖL GREITOSIOS MEDICINOS PAGALBOS PASLAUGŲ TEIKIMO IR JŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO  

2022  m. lapkričio 25  d. Nr. V-1755  
Vilnius

1.	P a k e i č i u  Greitosios medicinos pagalbos paslaugų teikimo ir jų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2010 m. gruodžio 27 d. įsakymu Nr. V-1131 „Dėl Greitosios medicinos pagalbos paslaugų teikimo ir jų išlaidų apmokėjimo tvarkos aprašo patvirtinimo“:
1.1.	Pakeičiu 19 punktą ir jį išdėstau taip:
„19. GMP įstaigoms skiriamos bazinio metinio mokėjimo lėšos už:
19.1. vienam gyventojui tenkančias GMP dispečerinės tarnybos teikiamas paslaugas;
19.2. vienam miesto gyvenamosios vietovės gyventojui tenkančias GMP brigadų teikiamas paslaugas;
19.3. vienam kaimo gyvenamosios vietovės ir miesto, kurio gyventojų skaičius neviršija 3 tūkstančių, gyventojui tenkančias GMP brigadų teikiamas paslaugas;
19.4. visų aptarnaujamų savivaldybių vienam miesto gyvenamųjų vietovių gyventojui tenkančias GMP brigadų teikiamas paslaugas, jeigu savivaldybėje GMP budinčių brigadų paslaugas teikia ne tos savivaldybės GMP įstaiga;
19.5. visų aptarnaujamų savivaldybių vienam kaimo gyvenamosios vietovės ir miesto, kurio gyventojų skaičius neviršija 3 tūkstančių, gyventojui tenkančias GMP brigadų teikiamas paslaugas, jeigu savivaldybėje GMP budinčių brigadų paslaugas teikia ne tos savivaldybės GMP įstaiga;
19.6. statistinį klasterinės GMP brigados aptarnaujamos teritorijos gyventoją (Aprašo 10.2 papunktyje nurodytoms GMP įstaigoms);
19.7. gerus GMP rezultatus.“
1.2.	 Pripažįstu netekusiu galios 191 punktą.
1.3.	Pakeičiu 20 punktą ir jį išdėstau taip:
„20. GMP paslaugos, už kurias mokamas skatinamasis priedas:
20.1. pacientės pervežimas dėl normalaus ar gresiančio priešlaikinio gimdymo ir dėl patologijos laikotarpiu po gimdymo, kai GMP brigada nuvažiuoja iki 100 km;
20.2. pacientės pervežimas dėl normalaus ar gresiančio priešlaikinio gimdymo ir dėl patologijos laikotarpiu po gimdymo, kai GMP brigada nuvažiuoja daugiau nei 100 km;
20.3. paciento, kuriam namuose taikoma DPV, pervežimas iš stacionarinės ASPĮ po gydymo į namus arba iš namų į stacionarinę ASPĮ toliau tirti ir (ar) gydyti, kai GMP brigada nuvažiuoja iki 100 km;
20.4. paciento, kuriam namuose taikoma DPV, pervežimas iš stacionarinės ASPĮ po gydymo į namus arba iš namų į stacionarinę ASPĮ toliau tirti ir (ar) gydyti, kai GMP brigada nuvažiuoja daugiau nei 100 km.“
1.4. Papildau 201 punktu:
„201. GMP paslaugos apmokamos pagal bazines kainas, nustatytas Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše bei Privalomojo sveikatos draudimo fondo biudžeto lėšomis mokamų priemokų prie metinio bazinio mokėjimo už greitosios medicinos pagalbos ir pirminės ambulatorinės asmens sveikatos priežiūros paslaugas bei gerus darbo rezultatus sąraše, patvirtintuose Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl Asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“.“
1.5.	Pripažįstu netekusiu galios 25 punktą.
2. N u s t a t a u, kad šis įsakymas įsigalioja 2023 m. sausio 1 d.



Sveikatos apsaugos ministras 					                                      Arūnas Dulkys

